《三年衔恤绝不吟诗既奉祥祭触绪摧裂偶得古诗三章呈叔逢兄并似彦威侄 其二》
宋代·程公许

母慈不逮养，翁健长相依。重关一回首，及瓜时当归。

平安墨未乾，讳问心有疑。茧足跛菅屦，高堂空穗帏。

罔象不可索，流光倏如驰。五鼎嗟奚及，一生风树悲。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。